armvectores/hy_wikipedia_2023 huggingface dataset:
Մարլեմոն

Մարլեմոն (ֆր.՝ Marlemont), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 143 մարդ, բնակչության խտությունը` 14.21 մարդ/կմ²։ Բնակավայրը զբաղեցնում է 10.06 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 25 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 81 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 28։ Ակտիվության ցուցանիշը կազմում է 65,4 %։ 53 աշխատունակ մարդկանցից աշխատել է 47 անձ (31 տղամարդ և 16 կին)։ Գործազուրկ են եղել 6 անձ (1 տղամարդ և 5 կին)։ 28 անաշխատունակներից 6-ը եղել են աշակերտներ կամ ուսանողներ, 6-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քարահունջ (գյուղ)

Անվան այլ կիրառումների համար տե՛ս՝ Քարահունջ (այլ կիրառումներ)Քարահունջ, գյուղ Հայաստանի Սյունիքի մարզում, Գորիսից մոտ 1 կմ հարավ, Վարարակ գետի աջ ափին, ծովի մակարդակից 1200-1300 մ բարձրության վրա։ Հեռավորությունը Կապան մարզկենտրոնից կազմում է մոտ 77 կմ։
Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Գորիսի շրջանի։ 1995 թվականից մտնում է Հայաստանի Սյունիքի մարզի մեջ։


== Բնակչություն ==
Ըստ Հայաստանի 2011 թ. մարդահամարի արդյունքների՝ Քարահունջի մշտական բնակչությունը կազմել է 1365, առկա բնակչությունը՝ 1236 մարդ։ Գյուղը մշտապես բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, այգեգործությամբ և պտղաբուծությամբ (հայտնի է իր թթենիներով)։


== Պատմամշակութային կառույցներ ==
Քարահունջում պահպանվել է 1675 թ.-ի Սուրբ Հռիփսիմե եկեղեցին։ Գյուղի շրջակայքում կան ավերակ ամրոց, Լալքար գյուղատեղի և քարայր-բնակարաններ։


== Տես նաև ==
Քարահունջի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2014-01-16 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
Վերին Ուզունոբա

Վերին Ուզունոբա (ադրբ.՝ Yuxarı Uzunoba - Յուխարի Ուզոլնոբա), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Ծանոթագրություններ ==
Բյուզանդա-արաբական պատերազմներ

Բյուզանդա-արաբական պատերազմներ, մի շարք պատերազմներ արաբական խալիֆայությունների և Բյուզանդական կայսրության միջև 7-12-րդ դարերում։ Այդ պատերազմները սկիզբ առան Իսլամական նվաճումների հետևանքով և տևեցին մինչև Խաչակրաց արշավանքները։
Պատերազմների առաջին փուլը տևեց 634-718 թվականներին և ավարտվեց արաբների կողմից Կոստանդնուպոլսի երկրորդ անհաջող պաշարմամբ։ Իսկ պատերազմների երկրորդ փուլը տևեց 9-րդ դարից մինչև 1169 թվականը։ 9-10-րդ դարերում արաբներին հաջողվեց գրավել Սիցիլիան և տարածքներ հարավային Իտալիայում։ Չնայած դրան, Բյուզանդիան Հայկական հարստության օրոք կարողացավ վերանվաճել մի շարք տարածքներ Սիրիայում և նույնիսկ պատրաստվում էր վերագրավել Երուսաղեմը։ Սակայն սելջուկ-թուրքերի ի հայտ գալով, Բյուզանդիան կորցրեց իր բոլոր նվաճումները և Փոքր Ասիայի միեծագույն մասը։ Այդ նվաճումներն առիթ հանդիսացան Խաչակրաց արշավանքներին։ Աբբասյան ու Ֆաթիմյան խալիֆայությունների միջև Իրաքում, Պաղեստինում, Սիրիայում, Փոքր Ասիայում և հարավային Իտալիայում` արևելյան Միջերկրական ծովում գերիշխելու նպատակով տեղի ունեցան մի շարք պատերազմներ։ Պատերազմի սկզբնական, անվճռորոշ և դանդաղ ընթացող փուլին 10-11-րդ դարերում փոխարինելու եկավ բյուզանդացիների անընդհատ հաղթանակները, որոնք էլ թույլ տվեցին երեք բյուզանդական կայսրի` Նիկեփոր Փոկասին, Հովհաննես Չմշկիկին և Բարսեղ Բ Բուլղարասպանին վերանվաճելու՝ մուսուլման արաբներին 7-րդ դարում Բյուզանդա-արաբական պատերազմների հետևանքով կորցրած տարածքները։
Արդեն 11-րդ դարում Բյուզանդիան վերանվաճեց Սիրիայի մեծ մասը՝ այդ թվում Դամասկոսը, Եդեսիան և քրիստոնյաների համար սուրբ քաղաք հանդիսացող Անտիոքը։
Չնայած դրան արաբները մնում էին հզոր հակառակորդ։ Բյուզանդացիները նաև նվաճելով Պաղեստինը անկարող գտնվեցին ազատագրել Երուսաղեմը։ Սակայն Մանազկերտի ճակատամարտումկրած ջախջախիչ պարտության հետևանքով բյուզանդացիները կորցրեցին բոլոր նվաճումները։ Արդեն 1084 թ-ին Անտիոքը նվաճվեց սելջուկ-թուրքերի կողմից։ Չնայած խաչակիրները 1097 թ-ին դարձյալ ազատագրեցին Անտիոքը, այն այլևս երբեք չընդգրկվեց Բյուզանդիայի կազմի մեջ։ Մանուել Ա Կոմնենոսի մահհով 1180 թ-ին, բյուզանդացիները հարձակումից անցան պաշտպանության։ Փոքր ընդհարումները բյուզանդացիների և արաբների միջև շարունակվեցին մինչև երկուսի նվաճումը օսմանյան թուրքերի կողմից 15 և 16-րդ դարերում համապատասխանաբար։


== Ծանոթագրություններ ==
Յանբակտի

Յանբակտի (ռուս.՝ Янбакты, բաշկիրերեն՝ Янбаҡты), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չյորնենկայա (Ալտատի վտակ)

Չյորնենկայա (ռուս.՝ Чёрненькая), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Ալտատ գետի աջ ափին՝ 83 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ուրալի ավազանային շրջանին, գետի ջրատնտեսային տեղամասը՝ Մեծ Ուզեն գետն է։ Գետավազանը՝ Մեծ և Փոքր ՈՒզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 12020000212112200000442
Հիդրոլոգիական ուսումնասիրությունների կոդը - 112200044
Ավազանի կոդը - 12.02.00.002
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրուտելլա

Ֆրուտելլա՝ ծամելու կոնֆետներ։ Պատրաստվում են միայն բնական բաղադրիչներից՝ մրգային հյութից, համային և գունային հավելումներից։ Արտադրում է իտալանիդեռլանդական «Պերֆետտի Վան Մելե» հրուշակեղենի գործարանը։ Այն նաև արտադրում են Չուպա Չուպս և Մենթոս ընկերությունները։


== Պատմություն ==
Ծամելու կոնֆետները, որոնք իրենց մեջ պարունակում են բնական մրգային հյութ հայտնագործվել են մի անհայտ հրուշակագործի կողմից, ով ապրել է Կրակրով քաղաքում։1951 թվականին այդ կոնֆետների արտադրության իրավունք ձեռք բերեցին հոլանդացի Վան Մելլե եղբայրները, որոնք և տվեցին Ֆրուտելլա անվանումը։
Այդ ժամանակից սկսած Ֆրուտելլա ապրանքանիշը պատկանում է հոլանդական «Վան Մելլե» ընկերությանը, իսկ հետո իտալական մրցակցի հետ միացած «Պերֆետտի Վան Մելլե» ընկերությանը։


== Արտաքին հղումներ ==
Պաշտոնական կայք
Ֆրուտելլայի գովազդները
Շերմիզի Այ

Շերմիզի Այ (ֆր.՝ Chermizy-Ailles), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուռ կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02178:


== Բնակչություն ==
2010 թվականի տվյալներով՝ համայնքի բնակչությունը կազմում է 96 մարդ։


== Տնտեսություն ==
2010 թվականին համայնքի 60 աշխատունակ (15-64 տարեկան) բնակիչներից 50-ը տնտեսապես ակտիվ էին, 10-ը՝ ոչ ակտիվ (ակտիվության ցուցանիշը կազմել է 83,3%, 1999 թվականին եղել է 64
64,4%)։ 50 տնտեսապես ակտիվ բնակիչներից աշխատում էին 42-ը (22 տղամարդ և 20 կին), գործազուրկ էին 8 մարդ (4 տղամարդ և 4 կին)։ 10 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 4-ը՝ թոշակառուներ, 2-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շերմիզի Այ (ֆր.)
Նեպեր (չափման միավոր)

Նեպեր (Ջոն Նեպերի անունով), լոգարիթմական հարաբերական մեծության (երկու նույնանուն ֆիզիկական մեծությունների հարաբերության բնական լոգարիթմի) արտահամակարգային միավոր։	Նշանակվում է Նպ (միջազգային նշանակումը՝ Np)։
1 Նպ=ln(F2/F1),
երբ F2/F1=e, F2֊ը և F1֊ը ֆիզիկական «ուժային» մեծություններ են (լարում, հոսանքի ուժ, ճնշում և այլն), իսկ e-ն բնական լոգարիթմների հիմքն է։ Երկու նույնանուն P1 և P2 էներգետիկ մեծությունների (հզորություն, էներգիա և այլն) դեպքում
1 Նպ=0,5 In (P2/P1), երբ P2/P1=e2։
Նեպերը կիրառվում է հիմնականում կապի գծերում էլեկտրական ազդանշանների թուլացումը (մարումը) չափելիս։
1 Նպ = 0.8686 բ = 8.686 դբ։
Թիոլներ

Թիոլներ, (<թիո…), մերկապտաններ, օրգանական միացություններ, սպիրտների ծծմբային նմանակներն են՝ 
  
    
      
        R
        S
        H
      
    
    {\displaystyle RSH}
   ընդհանուր բանաձևով (
  
    
      
        R
      
    
    {\displaystyle R}
  -ը ռադիկալ է՝ 
  
    
      
        C
        
          H
          
            3
          
        
        ,
        
          C
          
            2
          
        
        
          H
          
            5
          
        
      
    
    {\displaystyle CH_{3},C_{2}H_{5}}
   ևն)։
Թիոլները անդուր հոտով հեղուկներ են, եռում են ավելի ցածր ջերմաստիճանում, քան համապատասխան սպիրտները։ Վատ են լուծվում ջրում, լավ՝ սպիրտում և եթերում։ Ստացվում են մետաղների հիդրոսուլֆիդների վրա ալկիլհալոգենիդներ ազդելով։ 
Ունեն թույլ արտահայտված թթվային հատկություն։ Մետաղների հետ առաջացնում են աղանման միացություններ՝ մերկապտիդներ։ Օքսիդացնելիս թիոլները առաջացնում են սկզբում երկսուլֆիդներ, ապա սուլֆինաթթուներ և սուլֆաթթուներ։ 
Բնության մեջ գոյանում են սպիտակուցների նեխումից։ Կիրառվում են օրգանական սինթեզում և սինթետիկ կաուչուկի արտադրության մեջ։
Ադրիանա Վարեժան

Ադրիանա Վարեժան (պորտ.՝ Adriana Varejão, նոյեմբերի 11, 1964(1964-11-11)[…], Ռիո դե Ժանեյրո, Բրազիլիա), բրազիլացի նկարիչ։ Ստեղծագործում է արվեստի տարբեր ձևերում՝ գեղանկարչություն, նկարչություն, քանդակագործություն, ինստալյացիա և լուսանկարչություն։ Վարեժանն ապրում և աշխատում է Ռիո դե Ժանեյրոյում։


== Աշխատանքի թեմաներ ==
Ադրիանա Վարեժանի աշխատանքները բազմաթիվ հղումներ են պարունակում Բրազիլիայում եվրոպական գաղութատիրության հետևանքների վերաբերյալ։ Նրա ստեղծագործությունների մյուս կարևոր թեմաներն են` արվեստի պատմությունը և պատրանքը։ Նրա ստեղծագործություններում նկատվում է մշակութային ինքնության ընդլայնման և վերափոխման միտում, բայց միևնույն ժամանակ Վարեժանը շարունակում է օգտագործել անցյալը հասկանալու իր թեման՝ ներկան հասկանալու համար։ 
Մշակութային մարդաբանությունը կամ հայրենի բրազիլական մշակույթի մեջ օտարերկրյա ազդեցության տարրերի յուրացման և ներմուծման գործընթացը հանդիսանում է Վարեժանի ստեղծագործության մեծ մասի ոգեշնչման աղբյուրը։ Այս գործընթացը շարունակվում է նաև այսօր, ինչպես Բրազիլիայի ողջ պատմության ընթացքում  և բազմազանության ու միասնության երկփեղկվածությունը  համարվում է ժամանակակից բրազիլացի նկարիչների ընդհանուր թեման է։ Վարեժանն իր աշխատություններում անդրադառնում է այս թեմային ռասայի, մարմնի, ինքնության և գաղութատիրության հետևանքների համատեքստում։


== Տեխնիկա ==
21-րդ դարում Բրազիլիայում ռասայական  և էթնիկական պատկանելության թեմաների վերաբերյալ իր աշխատություններում Վարեժանն օգտագործում է ինստալյացիա, յուղաներկային գեղանկարչություն և նկարչություն։ Նա հաճախ սկսում է աշխատել կտավի վրա, այնուհետև դրան ավելացնում այնպիսի նյութեր, ինչպիսիք են ճենապակին և կերամիկան։ Ութոտնուկ (պորտ. Polvo) վերնագրով իր աշխատանքում, որը ցուցադրվել է 2014 թվականին Լեման Մոպինի պատկերասրահում, Վարեժանը համատեղում է գույնի և կաստայի տեսությունը (սոցիալական տեսություն, որն ազդել է Բրազիլիայի նվաճման եվրոպական կտավների վրա)՝ ուսումնասիրելով մաշկի գույնի առումով ռասայի սահմանման նորմը։ Դա իրենից ներկայացնում էր գրեթե նույնական ինքնադիմանկարների շարք՝ անհատականացված վերնագրերով, որոնք բացատրում են դիմանկարների միակ տարբերությունները։ Այդ անուններով  հղում էր կատարվում 1976 թվականին բրազիլական մարդահամարին, որը առաջին անգամ  բրազիլացիներին խնդրում էր նշել իրենց մաշկի գույնը, պատասխաններում  նշվում էին՝ «սպիտակաձյունից» (պորտ.՝ branquinha) մինչև «մեծ սև տղա» (պորտ.՝ morenão): 


== Աշխատանքներ ==
Վարեժանի մի քանի քանդակագործական ինստալացիաներում, այդ թվում ` «Linda da Lapa», «Ծալքեր» և «Նեխած ապխտած տավարի միս»   (պորտ. Ruina de Charque - Nova Capela), կառույցի միատարրությանն ու ամբողջականությանը հակադրում են մարդկային ավերածությունները։ Այդ բոլոր ստեղծագործություններում   ներկայացվում են ազուլեժով երեսապատված և զարդարված պատեր, որոնք  լցված են  մարդու օրգաններով։ Այսպիսով Վարեժանը պատկերում է հետգաղութային բրազիլական սոցիալական կառուցվածքը՝ հիմնված գաղութատիրության վրա, որը կառուցված է մարդկային ավերածությունների և բռնության վրա։
Վարեժանի աշխատանքներըը զարդարել էին Օլիմպիական ջրային մարզադաշտի արտաքին տեսքը, որտեղ անցկացվել էին 2016 թվականի ամառային օլիմպիական խաղերի լողի մրցումները։


== Ծանոթագրություններ ==


== Արտաքին հղումներ ==
Ադրիանա Վարեժան
Վահագն Հակոբյան

Վահագն Վլադիմիրի Հակոբյան ( հուլիսի 16, 1948(1948-07-16), Նորատուս, Նոր Բայազետի շրջան, Հայկական ԽՍՀ, ԽՍՀՄ), հայ պետական գործիչ։


== Կենսագրություն ==
Ծնվել է Խորհրդային Հայաստանի Կամոյի շրջանի Նորադուզ գյուղում։

1965 - 1970 թվականներին սովորել է Երեւանի պոլիտեխնիկական ինստիտուտում՝ դառնալով ռադիոէլեկտրոնիկայի ինժեներ։
1970 - 1977 թվականներին աշխատել է Կամոյի «Դիպոլ» արտադրական միությունում որպես գործընթացների ինժեներ, բաժանմունքի վարիչ, լաբորատորիայի վարիչ, գլխավոր տեխնոլոգ։
1977 - 1987 թվականներին եղեել է Կամոյի շրջանի Հայաստանի կոմունիստական կուսակցության կոմիտեի վարչության պետ, երկրորդ քարտուղար
1987 - 1991 թվականներին ՝ եղել է Կամոյի շրջանի պետ։
1991 - 1995   թվականներին եղել է ՀԽՍՀ Գերագույն խորհրդի պատգամավոր ։
1995 - 1998 թվականներին եղել է ՀՀ խորհրդարանի պատգամավոր, պետաիրավական հարցերի մշտական հանձնաժողովի անդամ, անկուսակցական։
1998 - 2003 թվականներին եղել է Գեղարքունիքի մարզի մարզպետ։


== Արտաքին Հղումներ ==
Կենսագրություն


== Ծանոթագրություններ ==
Մերսեդես Աբադ

Մերսեդես Աբադ (իսպ.՝  Mercedes Abad, փետրվարի 3, 1961(1961-02-03)[…], Բարսելոնա, Իսպանիա), իսպանացի գրող և լրագրող։


== Կենսագրություն ==
Ավարտել է Բարսելոնայի ինքնավար համալսարանը, որտեղ ուսումնասիրել է ինֆորմատիկա առարկան։ Որպես լրագրող՝ ակտիվորեն տպագրվել է։


== Գրքեր ==
1986 թվական՝  «Թեթև խրախճանք շաբաթ օրերին» («Ligeros libertinajes sabáticos»), նովելներ («Ուղղաձիգ ժպիտ» մրցանակ, Տուսկետս հրատարակչություն)
1989 թվական՝ «Ամուսնական ուրախություններ» («Felicidades conyugales»), նովելներ
1991 թվական՝ «Sólo dime donde lo hacemos», վեպ
1995 թվական՝ «Soplando al viento», նովելներ
2000 թվական՝ «Արյուն» («Sangre»), վեպ
2004 թվական՝ «Ընկերներ և ուրվականներ» («Amigos y fantasmas»), նովելներ (Մարիո Վարգաս Լյոսայի անվան մրցանակ)
2007 թվական՝ «Ներքևի հարևանը» («El vecino de abajo»)
2007 թվական՝ «Leyendas de Bécquer»
2009 թվական՝ «Media docena de robos y un par de mentiras»
2014 թվական՝ «Հաստլիկը» («La niña gorda»), վեպ


== Գրականություն ==
Alborg С. Desavenencias matrimoniales en los cuentos de Mercedes Abad// Mujeres novelistas: Jóvenes narradoras de los noventa/ Alicia Redondo Goicoechea (coord.) . Madrid: Narcea, 2003, pp. 31–43.


== Ծանոթագրություններ ==


== Արտաքին հղումներ ==
На сайте писательницы(Իսպաներեն)
Կաչապա

Կաչապա (իսպ.՝ cachapa), ավանդական վենեսուելական ուտեստ, ատրաստվում է եգիպտացորենից։ Կաչապաները պատրաստում են բլիթների նման, թարմ եգիպտացորենի խմորից կամ փաթաթում են չորացրած եգիպտացորենի տերևների և խաշում են (cachapa de hoja)։ Կաչապան հիմնականում պատրաստում են թարմ եգիպտացորենից, որն աղում են և խիտ խմոր են ստանում, հետո թխում են 'budare-ի վրա (կավե կամ մետաղե կլոր սալաքար է), բլիթի նման։ Կաչապան մի փոքր ավելի հաստ և գնդաձև է բլիթներից։
Կաչապան ուտում են կեսո դե մանոյի հետ (ձեռագործ փափուկ պանիր, նման մոցարելային), ինչպես նաև տապակած խոզի մսի հետ որպես խավարտ։ Կաչապաները կարող են պարունակել որպես լցոն տարբեր տեսակի պանիրներ, կաթնային սերուցք կամ ջեմ։ Օգտագործում են որպես խորտիկ կամ հիմնական ուտեստ՝ կախված չափից։
Կոստա Ռիկայում կաչապաներն ավելի քաղցր են պատրաստում և անվանում են Chorreadas:
Բաղադրատոմսը հետևյալն է.

3 բաժակ եգիպտացորենի հատիկ (թարմ կամ սառեցված)
1/4 բաժակ եգիպտացորենի ալյուր
1/2 բաժակ քերած մոցառելա պանիր
աղ և պղպեղ։Բլենդերի միջոցով պետք է հարել եգիպտացորենի հատիկները, ավելացնել աղ և բիբար։ Ապա պետք է ցանել ալյուր և շարունակել հարել, մինչև ստացվի միասեռ զանգված։ Տաք թավայի մեջ պետք է լցնել բուսական յուղ և գդալով դնել բլիթները։ 3-5 րոպե տապակել երկու կողմից մինչև կարմրի, հետո շաղ տալ մոցառելա և սպասել, մինչև պանիրը հալի։ Ապա բլիթները դնել իրար վրա, փակելով պանիրը, և կաչապան պատրաստ է։
Մուխանք

Մուխանք, կան Մոխանք, Մխանք, գավառ Մեծ Հայքի Արցախ նահանգում, Գարգար գետից հարավ (1250 կմ² տարածությամբ)։ Մխանց իշխանական տոհմի տիրույթը։ 5-րդ դարի 2-րդ կեսին Մուխանքը ևս անջատվել է Մեծ Հայքից և միացվել Աղվանից մարզպանությանը։ 9-րդ դարի սկզբին Մուխանքի իշխանն էր Ստեփանոս Աբլասադը, որը Բաբեկի օգնությամբ ջախջախել և իր տիրույթներից վանել է բաղասականցիներին։ Սակայն վերջիններիս հաջողվել է սպանել Ստեփանոս Աբլասադին և տիրել նրա կալվածները։ 12 տարի անց Հարավային Արցախի իշխան Եսայի Աբու Մուսեն, որը Ստեփանոս Աբլասադի քրոջ որդին էր, բաղասականցիներից ետ է նվաճել Մուխանքը, ինչպես նաև այն գավառները, որոնք մինչ այդ պատկանում էին իր քեռուն։
Վարչական առումով Մուխանքի տարածքն այսօր հիմնականում համընկնում է Արցախի Ասկերանի շրջանի հարավարևելյան (դե ֆակտո վերահսկվող Ադրբեջանի կողմից) և Մարտունու շրջանի արևելյան հատվածին։


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։
Մովսես Կաղանկատվացի, Պատմություն Աղվանից աշխարհի, Երևան, 1969։
Երեմյան Ս. Տ., Հայաստանը ըստ «Աշխարհացոյց»-ի, Երևան, 1963


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Մարկել Ֆուլց

Մարկել Ֆուլց (անգլ.՝ Markelle Fultz, մայիսի 29, 1998(1998-05-29), Վերին Մալբորո, Մերիլենդ, ԱՄՆ), ամերիկացի պրոֆեսիոնալ բասկետբոլիստ, խաղարկող։ Ներկա պահին հանդես է գալիս Բասկետբոլի ազգային ասոցիացիայի (NBA) «Օռլանդո Մեջիք» ակումբում։
Համալսարանային առաջնությունում մեկ ուսումնական տարի (2016-17) հանդես է եկել Վաշինգտոնի համալսարանիի «Բրուինս» թիմում՝ ընդգրկվելով բազմաթիվ խորհրդանշական հավաքականներում։
Ընտրվել է NBA-ի 2017 թվականի դրաֆթի առաջին իսկ համարի ներքո՝ «Ֆիլադելֆիա Սևնթի Սիքսերսի» կողմից։
Հանդես է եկել նաև ԱՄՆ բասկետբոլի ազգային հավաքականի մինչև 18 տարեկանների խմբում՝ ոսկե մեդալ նվաճելով 2016 թվականին Չիլիում անցկացվող Ամերիկայի Մ-18 առաջնությունում։


== Ծանոթագրություններ ==


== Արտաքին հղումներ ==
Կենսագրությունը Վաշինգտոնի համալսարանի սպորտային բաժնում(անգլ.)
Էջը ԱՄՆ բասկետբոլի հավաքականի կայքում(անգլ.)
Մանչա Ռեալ

Մանչա Ռեալ (իսպ.՝ Mancha Real), մունիցիպալիտետ Իսպանիայում։ Մտնում է Խաեն պրովինցիայի Անդալուսիա ինքնավար համայնքի կազմում։ Մունիցիպալիտետը գտնվում է Բոլշոյ Խաեն շրջանի կազմում։ Տարածքը զբաղեցնում է 97 կմ²։ Բնակչությունը՝ 11088 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 19 կմ։


== Արտաքին հղումներ ==
Պաշտոնական կայքը Archived 2008-05-02 at the Wayback Machine.
Միջուկային քիմիա

Միջուկային քիմիա, ժամանակակից գիտության մեջ նույնացվում է ռադիոքիմիա տերմինի հետ։ Միջուկային քիմիային երբեմն վերագրում են նաև միջուկային ռեակցիաների հետևանքով ստացված նյութերի ուսումնասիրման և քիմիական հետազոտություններում միջուկային ֆիզիկայի եղանակների կիրառման հետ կապված մի շարք պրոբլեմներ։ 20-րդ դ․ 60-ական թվականներին միջուկային քիմիայի առարկա դարձավ նաև ատոմների ու մոլեկուլների էլեկտրոնային թաղանթների կառուցվածքի և ատոմների միջուկների կամ տարրական մասնիկների փոխարկումների կապի ուսումնասիրությունը։
Եթովպական ավիաուղիների 961 չվերթ

Ethiopian Airlines ընկերության 961 չվերթ` Ադիս Աբեբայից Նայրոբի չվերթը, որն իրականացնող Boeing 767-260ER օդանավն առևանգվեց և վթարի ենթարկվեց 1996 թ. նոյեմբերի 23-ին.


== Վթարի նկարագրությունը ==
Ethiopian Airlines ընկերության Boeing 767-260ER օդանավը, որն Ադիս Աբեբա-Նայրոբի-Բրազավիլ-Լագոս-Աբիջան երթուղով իրականացնում էր ET-961 չվերթը, գրավեցին երեք եթովպիացի և պահանջեցին, որ օդանավը թռչի Ավստրալիա։ 
Վառելիքի սպառվելու պատճառով օդանավը կատարեց վթարային վայրէջք Հնդկական օվկիանոսում գտնվող Կոմորյան Կղզիներից ոչ հեռու։ Նավում եղած 175 ուղևորներից և անձնակազմի անդամներից զոհվեց 125 մարդ։ 
Ջրի վրա իջնելու տեսարանը լուսանկարվել է, ինչը եզակի դեպք է ավիավթարների պատմության մեջ։ 


=== Ուղևորները և անձնակազմի անդամները ===
Ուղևորները ծագումով 36 երկրներից էին։


== Ծանոթագրություններ ==


== Արտաքին հղումներ ==
Final Incident Report( Archived 2015-09-24 at the Wayback Machine.) Պարունակում է ուղևորների ցանկը։
"Milestones Archived 2010-11-06 at the Wayback Machine.." TIME. 9 December 1996.` Ծանուցում Մոհամեդ Ամինի և Բրայան Թեթլիի մահվան մասին
"Rescuers continue search for victims of hijacked plane." ( Archived 2012-09-08 at the Wayback Machine.) Associated Press . 1996.
The Hijacking of Ethiopian Airlines Flight 961 (Criminal Acts Against Civil Aviation – 1996, FAA)()
Video clip of the crash
(2114) Վալենկվիստ

(2114) Վալենկվիստ (անգլ.՝ Wallenquist), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 19-ին Կլաս-Ինգվար Լագերկվիստի կողմից Մաունթ Ստրոմլոյում։
Միջին հեռավորությունը Արեգակից կազմում է 3,192902 ա. մ., առավելագույնը մոտենում է 2,7271 ա. մ. հեռավորության վրա և հեռանում 3,6587 ա. մ.։ Արեգակի շուրջ մեկ ամբողջական պտույտ է կատարում 2083,9 երկրային օրվա ընթացքում, իր ուղեծրով շարժվելով միջինում 0,172753 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2114) Վալենկվիստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարպիաներ

Հարպիաներ, փոթորկի աստվածուհիներ։ Հոմերոսը չի նշում նրանց թիվը և անունները, բացի Պողարգեից (Արագոտն)։ Ըստ Հեսիոդոսի, Աելլլո և Օկիպետա թևավոր աստվածուհիները հարպիաներ են։ Ավելի ուշ հարպիաները պատկերվում էին որպես թևավոր հրեշներ, աղջկա գլուխ ունեցող թռչուններ։ Արգոնավորդների մասին զրույցներում հարպիաները կույր Փինեսին տանջում են սովից, հափշտակելով կամ ապականելով նրա ուտելիքը։ Բորեադները նրանց քշում են։ Այլաբանորեն հարպիա նշանակում է՝ չար կին։
Կոբզարի (ավան, Ամվրոսիևսկի շրջան)

Անվան այլ կիրառումների համար տե՛ս՝ ԿոբզարիԿոբզարի (ուկրաիներեն՝ Кобзарі), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Կոբզարի ավանում բնակվում էր 61 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աթոս

Սուրբ Աթոս լեռ կամ Աֆոն (հուն․՝ Ἄθως, պաշտոնապես՝ հուն․՝ Άγιο Όρος - «Սուրբ լեռ»), լեռ և թերակղզի արևելյան Հունաստանի Քաղկեդոնի շրջանում (Մակեդոնիա), որն իրենից ներկայացում է ծովի մակերևութից 2033 մետր բարձրությամբ լեռ։ Ընդհանուր տարածությունը՝ 335,637 կմ² է։
Վարչականորեն հանդիսանում է Հունաստանի Հանրապետության հատուկ միավոր։
Ներառված է ՅՈՒՆԵՍԿՕ-ի համաշխարհային ժառանգության ցանկի մեջ։
Թերակղզու նկատմամբ Հունաստանի ինքնիշխանությունը ամրագրվել է Լոզանի 1923 թվականի պայմանագրով, ինքնակառավարման կարգը հիմնված է Սուրբ լեռան Կանոնադրությունով («Տրագոս»), որը հաստատվել է 972 թվականին կայսր Հովհաննես Կուրկուասի կողմից Խրիսովուլլի կնիքով։
Թերակղզու կառավարումը հանձնված է 20 ուղղափառ եկեղեցիների տնօրինությանը։ 676 թվականին բյուզանդական կայսր Կոնստանդին Դ-ն թերակղզին հանձնեց այդտեղ բնակվող հոգևորականներին։ 1312 թվականից գտնվում է Կոնստանդնոպոլի Պատրիարքի իրավասության տակ։
Ի տարբերություն Կոնստանդնապոլյան Պատրիարքատի այլ մասերի, Աթոսում գործածման մեջ է միայն Հուլյան օրացույցը։


== Պատկերասրահ ==

		
		
		


== Հղումներ ==
(ռուսերեն) Աֆոնի նշանակությունը
(ռուսերեն) Սուրբ Աֆոն
Բոտանովսկի (Չերտկովսկի շրջան)

Բոտանովսկի (ռուս.՝ Ботановский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Դոնսկոյի գյուղական համայնքի կազմի մեջ։
Արիյ Սկրիդե

Արիյ (Արիյս) Սկրիդե  (լատիշ․՝ Ārijs Skride, սեպտեմբերի 24, 1906(1906-09-24), Մադոնայի շրջան, Լատվիա - նոյեմբերի 22, 1987(1987-11-22)), խորհրդային և լատվիացի նկարիչ։ Լատվիական ԽՍՀ ժողովրդական նկարիչ։


== Կենսագրություն ==
Արիյ Սկրիդեն ծնվել է 1906 թվականի սեպտեմբերի 24-ին, Ձելզավսկի շրջանում (այժմյան` Լատվիայի Մադոնայի շրջան)։
Ավարտել է Լատվիայի գեղարվեստի ակադեմիան (Վիլհելմ Պուրվիտի բնանկարչական արվեստանոցը, 1932 թվական)։ Աշխատել է Ռիգայի Ն. Դրաուձինիի անվան գիմնազիայում` որպես նկարչության ուսուցիչ (1936-1942), Լատվիայի պետական արվեստի ակադեմիայում` որպես մանկավարժ (1942-1964)։
Եղել է «Սադարբս» գեղարվեստական միության (1929), Լատվիայի նկարիչների միության անդամ (1944 թվականից)։ Պարգևատրվել է Սան Ֆրանցիսկոյի համաշխարհային գեղարվեստական ցուցահանդեսի բրոնզե մեդալով։ Լատվիական ԽՍՀ-ի արվեստի վաստակավոր գործիչ է (1956), Լատվիական ԽՍՀ ժողովրդական նկարիչ (1966)։


== Ստեղծագործություններ ==
Ցուցահանդեսների մասնակցել է 1928 թվականից։ Իրեն հայտարարել է իր ուսուցիչ Վ. Պուրվիտի ստեղծագործական ավանդույթների շարունակող։ Հասուն տարիքում բացի բնանկարներից պատկերել է նաև ժանրային կոմպոզիցիաներ` նվիրված աշխատանքի մարդկանց և սոցիալիստական շինարարներին։ Առավել հայտնի աշխատանքներից են. «Ծառուղին և կարմիր տանիքը» (1926), «Նավերը Դաուգավեի վրա» (1930), «Գարունը Ռիգայի ծայրամասում» (1930), «Մոսկվայի արվարձան» (1930), «Կեգումս» (1939), «Հացահատիկի մատակարարում պետությանը» (1949), «Ձմեռը Վիձեմում» (1964), «Կիրովի փողոցը» (1969)։


== Ծանոթագրություններ ==


== Գրականություն ==
Vasks A. Ārijs Skride. R., 2007
Māksla un arhitektūra biogrāfijās. Atb. red. A. Vanaga — Rīga, 2000 — 1. sēj.
Ֆեյեր

Ֆեյերի մարզ (հունգ.՝ Fejér County), վարչական միավոր Հունգարիայի Հանրապետության կենտրոնական հատվածում։ Վարչական կենտրոնը համարվում է Սեկեշֆեհերվար քաղաքը, իսկ երկրամասի պաշտոնական լեզուն՝ հունգարերենը:
Ըստ 2011 թվականի Հունգարիայում անցկացված մարդահամարի տվյալների, այս երկրամասը 426 120 մարդ բնակչությամբ 8-րդ ամենաշատ բնակչություն ունեցող երկրամասն էր Հունգարիայում։
Բնակչության խտությամբ 6-րդն էր՝ 97,76 մարդ/կմ²: Տարածքի մեծությամբ փոքր է։ Հունգարիայում 11-րդն է և ընդհանուր տարածքը կազմում է 4359 կմ²:


== Պատկերասրահ ==

		
		
		


== Աղբյուրներ ==
Hungary at GeoHive Archived 2013-12-03 at the Wayback Machine.
Տելեկեևո

Տելեկեևո (ռուս.՝ Телекеево, բաշկիրերեն՝ Теләкәй), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 411 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զիկի (գյուղ, Սմոլենսկի շրջան)

Անվան այլ կիրառումների համար տե՛ս՝ ԶիկիԶիկի (ռուս.՝ Зыки), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Գրիսենկո

Ալեքսանդր Իվանովիչ Գրիսենկո (ռուս.՝ Александр Иванович Грисенко, 1904, Դոնի Ռոստով, Դոնի զորքի մարզ, Ռուսական կայսրություն - 1969, Դոնի Ռոստով, ՌԽՖՍՀ, ԽՍՀՄ), Խորհրդային բանակի գնդապետ, Ռուսաստանի քաղաքացիական, Ճապոնա-չինական և Երկրորդ համաշխարհային պատերազմների մասնակից, օդաչու, որը կրկնել է Ալեքսեյ Մարեսևի քաջագործությունը։


== Կենսագրություն ==
Ալեքսանդր Գրիսենկոն ծնվել է 1904 թվականին Դոնի Ռոստովում՝ բանվորական ընտանիքում։ 1919 թվականին ընդունվել է բոլշևիկների կուսակցություն։ 1920 թվականին Գրիսենկոն ծառայության է գնացել ԲԳԿՀ-ում։ Մասնակցել է Քաղաքացիական պատերազմի մարտերին, որի ավարտից հետո զորացրվել է։ Վերադարձել է Դոնի Ռոստով, որտեղ դարձել է կոմերիտական ակտիվ գործիչ։
1934 թվականին Գրիսենկոն կրկին զորակոչվել է բանակ։ Ավարտել է օդաչվական ուսումնարանը։ Մասնակցել է ճապոնա-չինական պատերազմի մարտերին, խփել է թշնամական չորս ինքնաթիռ, որի համար պարգևատրվել է Կարմիր դրոշի շքանշանով։ 1941 թվականին Գրիսենկոն նշանակվել է 2-րդ կործանիչ ավիագնդի հրամանատար։
1941 թվականի հունիսի 22-ից եղել է Երկրորդ համաշխարհային պատերազմի Արևելյան ռազմաճակատում։ Մասնակցել է Ստալինգրադի ճակատամարտին։ 1942 թվականի օգոստոսի 8-ին օդային, մարտում Գրիսենկոյի ինքնաթիռը խփել են, իսկ օդաչուն ծանր վնասվածք է ստացել։ 1943 թվականի մայիսին Գրիսենկոն վերադարձել է ռազմաճակատ, թռչել է «Bell P-39 Airacobra» ինքնաթիռով՝ լինելով 2-րդ կործանիչ ավիադիվիզիայի հրամանատար, որը հետագայում վերահիմնադրվել էր 23-րդ գվարդիական կործանիչ ավիադիվիզիայի, իսկ հետո եղել է 16-րդ գվարդիական կործանիչ ավիադիվիզիայի հրամանատար։ Մինչև 1944 թվականի մարտը նա արդեն իրականացրել էր 60 մարտական թռիչք, մասնակցել էր 27 օդային մարտերի՝ անձամբ խփելով 4 թշնամական ինքնաթիռ։
Պատերազմի ավարտից հետո Գրիսենկոն եղել է Խարկովի օդաչուների մարտական օդաչվական ուսումնարանի հրամանատար։ 1948 թվականի Աշխաբադի երկրաշարժի ժամանակ մնացել է ավերակների տակ և ստացած վնասվածքներից պատճառով ստիպված է եղել պաշտոնաթող լինել։ Ապրել է Դոնի Ռոստովում։ Մահացել է 1969 թվականին։


== Մրցանակներ ==
Կարմիր դրոշի շքանշան,
Հայրենական պատերազմի I աստիճանի շքանշան,
«Ստալինգրադի պաշտպանության համար» մեդալ,
Կարմիր Աստղի շքանշան և այլ մեդալներ։


== Հիշատակ ==
Նրա անունով անվանված է Դոնի Ռոստովի փողոցների մեկը։


== Ծանոթագրություններ ==


== Գրականություն ==
Татаренко В., Бондаренко В. За облаками - солнце! - Ростов-на-Дону: Ростовское кн. изд., 1973.
Анохин В.А. Быков М.Ю. Все истребительные авиаполки Сталина. Первая полная энциклопедия. — Научно-популярное. — Москва: Яуза-пресс, 2014. — С. 156. — 944 с. — ISBN 978-5-9955-0707-9


== Արտաքին հղումներ ==
Ալեքսանդր Իվանովիչ Գրիսենկո
Մինոս

Մինոս (հին հունարեն՝ Μίνως), հին հունական առասպելաբանության մեջ Կրետեի թագավոր, Զևսի և Եվրոպեի որդին, Հռադամանթիսի և Սարպեդոնի եղբայրը, Պասիփայայի ամուսինը, Արիադնեի և Անդրոգեոսի հայրը։ Առասպելները Մինոսին պատկերում են որպես իմաստուն և արդարադատ կառավարիչ։ Աթենական ավանդություններում Մինոսը հունական մայր ցամաքի թշնամին է։ Մինոսի մասին զրույցներից ամենատարածվածները կրետական ցլի՝ Մինոտավրոսի, Մեգարայի նվաճման և Մինոսի որդու՝ Անդրոգեոսի սպանության պատճառով աթենացիների հետ ծագած պատերազմի մասին առասպելներն են։
Մինոսի մահը կապել են Դեդալոսի մասին առասպելի հետ։ Դեդալոսը Կրետե կղզուց փախչելուց հետո ապաստան է գտնում Սիկիլիայի թագավոր Կոկալոսի մոտ։ Երբ Մինոսը հասնում է այնտեղ և պահանջում է իր ձեռքը հանձնել Դեդալոսին, Կոկալոսի դուստրերը սպանում են Մինոսին։ Մահից հետո Մինոսը դառնում է մեռյալների դատավոր։ Էպոսում նա դեռ միայն վճռում է ստվերների միջև ծագած վեճերը. դասական շրջանի առասպելներում Մինոսը (Հռադամանթիսի և Էակոսի հետ) Աիդում որոշում է ստվերների հետագա ճակատագիրը, պատիժ սահմանելով մեղավորների ոգիներին։ Այս առասպելում կարելի է տեսնել մ. թ. ա. 5-րդ դարի հույների մոտ անդրշիրիմյան հատուցման ուսմունքի հանդես գալը։ Մինոսի մասին առասպելներում, ըստ երևույթին, արտացոլվել են իր իշխանությունը Արևելյան Հունաստանի ծովափի մի մասի վրա տարածած Կրետեի երբեմնի հզորության մասին հիշողությունները։ Մինոսի մասին առասպելին է նվիրված եղել Եվրիպիդեսի՝ մեզ չհասած «Կրետացի կանայք» ողբերգությունը։
Մինոսի անունով հին կրետական մշակույթը, որը հայտնաբերել է հնագետ Արթուր Էվանսը, կոչվել է մինոսյան։


== Ծանոթագրություններ ==
Ֆորչոլո

Ֆորչոլո (ֆր.՝ Forciolo), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A117։


== Բնակչություն ==
Համայնքի բնակչությունը 2008 թվականին կազմում էր 76 մարդ։


== Տնտեսություն ==
2007 թվականի տվյալներով 43 աշխատունակ տարիքի մարդկանցից (15-64 տարեկան) 28-ը տնտեսապես ակտիվ էին, 15-ը անգործունակ (ակտիվության ցուցանիշը 65,1 %, 1999 թվականին եղել է՝ 45,0 %)։ 28 աշխատունակ բնակիչներից 27-ը աշխատում էին (15 տղամարդ և 12 կին), անաշխատանք էին 1-ը (1 կին)։ 15 անգործունակ մարդկանցից 6-ը աշակերտներ կամ ուսանողներ են, 3-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ֆորչոլո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-13 
«Ֆորչոլո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Մոլուքյան ծով

Մոլուքյան ծով, միջկղզային ծով Խաղաղ օվկիանոսում, որը արևմուտքից շրջապատված է Սուլավեսի, հարավից Սուլա, Մալուկու և Մոլուքյան, հյուսիսից՝ Սանգիհ, Մինդանաո և Թալաուդ, իսկ արևելքում՝ Հյուսիսային Մալուկու Ինդոնեզական կղզիներով։ Մոլուքյան ծովի մակերեսը կազմում է 274000 քկմ։ Միջին խորությունը 1752 մ է։ Մոլուքյան ծովի ամենախորը իջվածքը Բատյան փողրակն է, որի ամենամեծ խորությունը 4970 մ է։ Մոլուքյան ծովը  հայտնի է իր սեյսմիկությամբ, քանի որ գտնվում է ոչ մեծ սալի վրա և շարժվում է երկու հակադիր կողմերով. արևմուտքում՝ Եվրասիական սալի և արևելքում՝ Ֆիլիպինյան ծովի սալի ուղղությամբ։


== Տեղադրություն ==
Մոլուքյան ծովը հարավում սահմանակից է Բանդայի ծովին, արևմուտքում՝ Սուլավեսի ծովին։ Հյուսիսում գտնվում է Ֆիլիպինյան ծովը, արևելքում՝ Հալմահերա ծովը։
Ծովի հյուսիսային սահման են համարվում Թալաուդ կղզիները, չնայած, որ Մոլուքյան սալը ձգվում է դեպի հյուսիս։ 


== Պատմություն ==
Ծովի անունը առաջացել է արաբական «Մալուքու» բառից, որը նշանակում է «Թագավորների երկիր»։
XIV դարում այստեղ հաստատվել են արաբները։
Եվրոպացիներից առաջինը Մոլուքյան ծով են այցելել պորտուգալացիները։ Այստեղ պորտուգալական բնակավայրեր հայտնվել են 1512 թվականինց։
Դրանից հետո բրիտանացիները, իսպանացիները և հոլանդացիները սկսել են պահանջել համեմունքներով հարուստ Մոլուքյան ծովի կղզիների տարածքը։ Արդյունքում Մոլուքյան ծովի կղզիներում հաստատվել է Իսպանիայի գերիշխանությունը։  
XVII դարում նիդեռլանդական արևելահնդկական ընկերությունը գրավել է այդ տարածքները։  
1942-1945 թվականներին Ճապոնիան օկուպացրել է Ինդոնեզիայի տարածքը (ներառյալ Մոլուկկան ծովը)։


== Կլիման ==
Մոլուքյան ծովը ընկած է հասարակածային կլիմայական գոտում։ Հասարակածը ծովը կիսում է երկու մասի։ Կլիման գրեթե կայուն է։ Օդի ջերմաստիճանը 27-28°С է, ջրի մակերևույթի ջերմաստիճանը՝ 27-28°С։ Աղիությունը գրեթե անփոփոխ և կազմում է միջինը 34%։ Մակընթացությունները անկանոն են, կեսօրյա, դիտվում են մոտ 2 մետր բարձրությամբ։


== Սեյսմիկությունը ==
Մոլուքյան ծովը սեյսմիկորեն շատ ակտիվ է։ Դա պայմանավորված է այն հանգամանքով, որ այն գտնվում է Մալուքյան ծովի սալում։
2007 թվականի հունվարի 21-ին Մոլուքյան ծովում տեղի է ունեցել 7,5 մագնիտուդով երկրաշարժ ։ Քարտեզի վրա նշված է դրա առաջացման կետը։ 


== Տես նաև ==
Մալայան կղզեխումբ
Մալակկայի նեղուց


== Ծանոթագրություններ ==
Իռլանդական թատրոն

Իռլանդական թատրոնի սկզբը համարվում է 16-րդ դարի սկիզբը։
16-րդ դարում Դուբլինում անգլիական համքարական գիլդիաները կազմակերպել են միստերիաների ներկայացումներ։ 17-րդ դարում անգլիական վերնախավի համար ստեղծվել են թատրոններ։
Արդեն 1899 թվականին բանաստեղծ Ուիլյամ Բաթլեր Եյթսը և Իզաբելա Օգաստա Գրեգորին Դուբլինում ստեղծեցին Իռլանդական գրական թատրոն (1899-1901 թթ., այժմ՝ Աբբայության թատրոն)։ 1922 թվականին հիմնվել է Դրամատիկական միություն։ 1929 թվականին Հիլթոն Էդվարդսը և Մայքլ Մակ-Լիամոիրը Դուբլինում հիմնադրեցին ժամանակակից խաղաոճի թատրոն։
Հայկ Ազատյան (այլ կիրառումներ)

Հայկ Ազատյան անուն-ազգանունը կարող է վերաբերել՝

Հայկ Հրանդի Ազատյան (վ. 1937), փաստաբան։
Հայկ Նահապետի Ազատյան (1881-1964), տնտեսագետ։
Հայկ Ազատյան, խմբագիր։


== Ծանոթագրություններ ==
Մինեսոտայի համալսարան

Մինեսոտայի համալսարան (անգլ.՝ University of Minnesota), հետազոտական համալսարան, գտնվում է Մինեապոլիսում և Սեյնթ Փոլում, Մինեսոտա նահանգի խոշորագույն քաղաքներում։ Այս համալսարանը Մինեսոտայի համալսարանների համակարգի ամենահին և մեծ մասն է (անգլ.՝ University of Minnesota system, մի շփոթեք Մինեսոտայի համալսարանների և քոլեջների համակարգի հետ, անգլ.՝ Minnesota State Colleges and Universities System), այն ունի երկրում մեծությամբ չորրորդ կամպուսը (2010-2011 ուսումնական տարում այնտեղ սովորում է 51 721 ուսանող)։


== Կամպուսներ ==


=== Մինեապոլիս ===
Մինեապոլիսի կամպուսը ի սկզբանե գտնվել է Միսիսիպի գետի հոսքից բարձր, քան այն այժմ գտնվում է։ Նախնական վայրում այժմ գտնվում է փոքրիկ զբոսայգի։ Դպրոցը, որն այստեղ է եղել, փակվել է ԱՄՆ-ում քաղաքացիական պատերազմի ժամանակ ֆինանսական խնդիրների պատճառով։ 1867 թվականին, սենատոր Ջոն Ֆիլբորի ֆինանսական օգնությունից հետո, հաստատությունը կրկին վերաբացվել  է։ 1869 թվականին այն նախապատրաստական դպրոցից վերակազմավորվել է քոլեջի։
Մինեաապոլիսի կամպուսը Միսիսիպի գետով բաժանված է երկու մասի։ Արևելյան մասը ամենամեծն է և զբաղեցնում է 1,24² տարածք։


=== Սեյնթ Փոլ ===

Սեյնթ Փոլում գտնվող կամպուսը սահմանակից է Ֆոլքոն-Հայթս արվարձանին։ Մինեապոլիսի ավելի քան քաղաքային կամպուսից այն առանձնանում է կանաչապատման բարձր աստիճանով։


=== Արևելյան ափ (կամպուս) ===

Կամպուսի տարածքում տեղաշարժը հեշտացնելու նպատակով, համալսարանը Արևելյան ափ կամպուսը բաժանել է մի տեղանքների՝ Նոլ (բլրի) շրջան  (the Knoll area), Առևտրի շրջան (the Mall area), Առողջապահական շրջան (the Health area), Մարմնամարզական շրջան (the Athletic area) և Դարպասային շրջան (the Gatewat area):
Նոլ շրջանը պահպանված ամենահին տարածքն է, և գտնվում է համալսարանի հյուսիս-արևելյան անկյունում։ Այս տարածքում շատ շինություններ բավականին հին են, որոշները 100 տարի ավել, ինչպես օրինակ համալսարանի Հին Կամպուս Պատմական շրջանի 13 շինություններից որոշները։ Այսօր, այդ շենքերից շատերը շահագործվում են հումանիտար գիտություններ ուսումնասիրելու համար։ Բուրթոն (Հոլլը) դահլիճը Կրթություն և Մարկայաին զարգացման քոլեջի կենտրոնն է։ Ֆոլվել Հոլը և Ջոնաս Հոլը հիմնականում օգտագործվում եմ լեզվական բաժինների համար։ Նստավայրը, Ստենֆորդ Հոլը, ուսանողների բնակարանների համալիրը և  Ռոյ Վիլքինս Հոլը գտնվում են այս շրջանում։ Այս շրջանը գտնվում է Դինքիթաուն բիզնես և բնակելի կենտրոնի հարավում։


== Հայտնի շրջանավարտներ ==
Ֆերինգթոն Դանիելս (1889-1972), ամերիկացի գիտնական ֆիզիկոս և քիմիկոս, արևային էներգետիկայի սկզբնաղբյուրներից մեկը։
Գեորգիս Յաննաքիս (ծնվել է 1958 թվականին), հույն և ամերիկացի գիտնական ինֆորմատիկայի բնագավառում, Մինեսոտայի համալսարանի պրոֆեսոր, թվային տեխնոլոգիաների կենտրոնի տնօրեն։
Հելեն Բուսալիս(1919-2009), ամերիկացի դեմոկրատ քաղաքական գործիչ, Լինքոլնի առաջին կին քաղաքապետը (1975-1983) և ԱՄՆ-ի քաղաքապետերի Կոնֆերանսի առաջին կին նախագահը (1981-1982)։


== Ծանոթագրություններ ==
Հովսեփ (Աղվանից կաթողիկոս)

Անվան այլ կիրառումների համար տե՛ս՝ ՀովսեփՀովսեփ (ծննդյան և մահվան թվականներն անհայտ), Աղվանից կաթողիկոս XI դարի 1-ին կեսին։ 1038 կամ 1039-ին Անիում հրավիրել է ժողով, որը Հայոց կաթողիկոսական աթոռին վերահաստատել է Պետրոս Ա Գետադարձին (նրան տապալել էր 1022-ի Տրապիզոնի պայմանագրից դժգոհ Հայոց թագավոր Հովհաննես Սմբատը)։ Աջակցել է Հայոց և Աբխազաց գահակալներին՝ ընդդեմ Դվինի ամիրա Աբուլ Ասվարի։
(4845) Ցուբեցու

(4845) Ցուբեցու (անգլ.՝ Tsubetsu), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 5-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,401376 ա. մ., առավելագույնը մոտենում է 2,2413 ա. մ. հեռավորության վրա և հեռանում 2,5614 ա. մ.։ Արեգակի շուրջ մեկ ամբողջական պտույտ է կատարում 1359,22 երկրային օրվա ընթացքում, իր ուղեծրով շարժվելով միջինում 0,264858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4845) Ցուբեցու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գամբիայի տեղական ինքնակառավարման տարածքներ

Գամբիայի տեղական ինքնակառավարման տարածքները (ՏԻՏ) 8-ն են.

Բանջուլ
Բասսե
Բրիկամա
Ջանջանբուրեհ
Կանիֆինգ
Կերևան
Կունտաուր
Մանսա ԿոնկոՈրոշ տեղական ինքնակառավարման տարածքներ համապատասխանում են Գամբիայի վարչական մարզերին։


== Տես նաև ==
Գամբիայի վարչական բաժանում
Համլետ Քոչարյան

Համլետ Հմայակի Քոչարյան (հոկտեմբերի 4, 1951(1951-10-04), Սևաքար, Ղափանի շրջան, Հայկական ԽՍՀ, ԽՍՀՄ - ապրիլի 6, 1991(1991-04-06), Կապան, Հայկական ԽՍՀ, ԽՍՀՄ), քաղաքական գործիչ, ազատամարտիկ, հրամանատար, Կապանի «Ղարաբաղ» կոմիտեի նախագահ, արձակագիր։


== Կենսագրություն ==
Համլետ Քոչարյանը ծնվել է 1951 թվականի  հոկտեմբերի 4-ին Կապանի շրջանի Սևաքար գյուղում։ 1969-1971 թվականների  ծառայել է ԽՍՀՄ Զինված ուժերում։ Արցախյան շարժման  առաջին իսկ օրերից կազմավորել է «Հայոց պատմական իրավունքի միավորում» կամավորական ջոկատը և «Մեծն Գարեգին Նժդեհ» բարեգործական ընկերությունը։ Նույն ժամանակաընթացքում ղեկավարել է «Հայ Դատի պաշտպանության ընկերության» Զանգեզուրի մասնաճյուղը։
1989 թվականի օգոստոսին ադրբեջանական սահմանամերձ Սեյիդլար գյուղի ազատագրման կռիվների  ժամանակ Համլետը մի խումբ ազատամարտիկների հետ միասին գերի է ընկել և տեղափոխվել Բաքվի Բայիլի բանտ։ 1990 թվականի ապրիլին գերիների փոխանակման գործընթացի արդյունքում ազատվում է և վերադառնում Հայաստան։
1990-1991 թվականներին  մասնակցել է Կապանի շրջանի սահմանամերձ գյուղերի և Գորիսի շրջանի Շուռնուխ, Խնձորեսկ, Կոռնիձոր գյուղերի ինքնապաշտպանական մարտերին։ Համլետ Քոչարյանը, բացի մարտական գործողություններից, ակտիվ գործունեություն էր վարում նաև քաղաքական ու հասարակական դաշտում, ինչի արդյունքում ձերբակալվում է  ԽՍՀՄ Պետական անվտանգության կոմիտեի կողմից, բայց շուտով ազատ է արձակվում և հիմնադրում ռազմական ջոկատ։
Համլետ Քոչարյանը զոհվել է 1991 թվականի մայիսի 6-ին՝ մարտական գործողություններից առաջ զենքի փորձարկման ընթացքում տեղի ունեցած պայթյունից։ Հետմահու պարգևատրվել է «Մարտական խաչ» առաջին աստիճանի շքանշանով։ Կապան քաղաքի Աչախլու թաղամասը վերանվանվել է նրա պատվին՝ Համլետավան։ Նույն թաղամասում էլ 1991 թվականին կանգնեցվել է նրա հուշարձանը։
Համլետ Քոչարյանը պատմվածքների, բանաստեղծությունների և երգերի հեղինակ Է։ Ռեժիսոր Իրինա Օհանյանի նկարահանած «Ես այնքան մոտ էի իրականությանը» տեսաֆիլմը նվիրված է նրան։


== Ընտանիք ==
Կինը՝ Մարիետա Սողոմոնյան
Դուստրերը՝ Էյլի և ԱնիՀամլետ Քոչարյանի ընտանիքն այժմ ապրում է Երևանում։ Ավագ դուստրը՝ Էյլին, աշխատում է պաշտպանության նախարարությունում, կրտսեր դուստրը՝ Անին, ամուսնացած է և երկու արու զավակ ունի՝ Ալեքսանդրը և Ռոբերտը։


== Ծանոթագրություններ ==
Հին Երևանի ժողովրդական բնակարաններ

19-րդ դարում Երևանում ի հայտ են եկել նոր տիպի շենքեր՝ վարչական շինություններ, դպրոցներ, բանկեր, ինչպես նաև ժողովրդական բնակարաններ։ Քաղաքային տիպի բնակելի տները պատկանում էին տարբեր զբաղմունք ունեցող մարդկանց (պետական պաշտոնյա, արհեստավոր, առևտրական, հողագործ)։ Դրանք ինքնատիպ էին, ճարտարապետական-գեղարվեստական լուծումներով, հարմարեցված էին Երևանի բնակլիմայական և կենցաղային պայմաններին։ Ժողովրդական բնակարանները կառուցվում էին տեղական շինանյութից, քարե կամ կավե պարսպով շրջափակված տարածքում, ունեին փոքրիկ բակեր, ուր կարելի էր մուտք գործել թաղածածկ միջանցքով՝ դալանով։ Բակը սալարկվում էր տուֆաքարով, իսկ մեծ մասամբ՝ լավ տափանված հողով։ Բակի ծայրամասում կային տնտեսական նշանակության շենքեր՝ թոնրատուն, ցախատուն, չարդախ, երբեմն էլ՝ ախոռ։ Բակի կողմից, տան առջև, սալարկված հարթությանը կից ծաղկանոցն էր՝ դեկորատիվ թփերով, վարդերով և եղրևանիներով։


== Ճարտարապետություն ==
Տունը կառուցելիս կարևոր նշանակություն էր տրվում դրա դիրքին։ Բնակելի սենյակները հիմնականում նայում էին արևելք կամ հարավ-արևելք։ Առաջին կամ կիսանկուղային հարկն օգտագործվում էր որպես մառան։ Այնտեղ պահվում էին գինին, մրգերը, չրերն ու այլ սննդամթերքները։ Առևտրականների ու արհեստավորների տների առաջին հարկում խանութներ էին կամ արհեստանոցներ, որոնք ունեին մուտք փողոցի կողմից։ Երկրորդ հարկի սենյակները բոլորում էին նախասրահը, որից մուտք էր բացվում դեպի դահլիճ։ Վերջինս փողոցի կողմից ունենում էր փայտաշեն պատշգամբ։ Շենքի այդ կողմի սենյակներն ու պատուհանները բացվում էին պատշգամբի վրա։ Դրանք ունեին էական նշանակություն, լրացուցիչ տարածություններ էին, ամռան ամիսներին նիստուկացի նախասիրած վայր։
Ժողովրդական բնակարանների օժանդակ շինությունները կառուցվում էին առանձին, իսկ բնակարանին միանում էին ծածկված անցուղիով։ Շինանյութը քարն էր, կամ թրծած աղյուսը, որոնք շարվում էին կավով։ Պատի շարքի համահարթեցման նպատակով լայնորեն կիրառվում էր քարե և աղյուսե շարվածքի զուգակցումը։ Անկանոն քարերից շինված տան ճակատամասը երեսպատվում էր աղյուսով կամ գաջի ծեփով։ Շինարարության համար գործածվող բազալտն ու տուֆը ձեռք էին բերվում Հրազդանի կիրճից, քաղաքի շրջակայքից, ինչպես նաև Ավանի հյուսիս-արևելյան քարհանքերից։ Տուֆն օգտագործվում էր ծառուղիներում, ներքին փոքր բակերում, պատշգամբներում, այլ հարթություններում։
Բնակելի շենքերի ներքին պատերն ու առաստաղները ծածկվում էին հարդախառն կավածեփով, ապա սվաղում գաջի շաղախով։ Սենյակներում կային որմնախորշեր, երբեմն՝ ճոխ ձևավորմամբ, որտեղ պահվում էին տարբեր իրեր ու անոթներ։
Կառույցների միջհարկային ծածկերը թաղակապ էին կամ հարթ։ Թաղի վրա շարում էին գերաններ, տակի կողային տարածությունները լցնում հողով, ապա գերանների վրա գամում հատակի տախտակամածը։ Հարթ տանիքները ծածկում էին տափանված հողի հաստ շերտով։ Ծածկը պատրասվում էր եղեգնախսիրից կամ բարակ ճյուղերից, որի վրա էլ լցվում էր հողը։ Վերևից սվաղվում էր հարդածառն կավաշերտով։ Այդ ծածկը գարնանը, աշնանն ու ձմռանը խնամք էր պահանջում, շարունակ տոփանում էին քարե հատուկ գլորանով և նորոգում սվաղի շերտը։ Անձրևաջուրը տանիքից հեռացվում էր փայտե կամ քարե ջրհորդաններով։
Երևանի հին տներում մեծ տեղ էին գրավում նաև ճակատային փայտե պատշգամբները, որոնց սյունաշարը ձևավորված էր փայտյա ցանցկեն նախշազարդ կամարներով։


== Հին Երևանի ժողովրդական տների ցանկ ==


== Ծանոթագրություններ ==
Ասի (այլ կիրառումներ)

Ասի անվանումը կարող է վերաբերել՝

Ասի - գյուղ ՌԴ Բելորեցկի շրջանում
Ասի - լիճ Ճապոնիայի Հոնսյու կղզում
Ասի - համայնք Ֆրանսիայի Էնա դեպարտամենտում
Ասի կամ Օրոնտ - գետ Սիրիայում
Կորոստովատա

Կորոստովատա (ուկրաիներեն՝ Коростувата), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Կորոստովատա գյուղում բնակվում էր 225 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օգոստոսի 2

Օգոստոսի 2, տարվա 214-րդ (նահանջ տարիներին՝ 215-րդ) օրն է։

Տարվա ավարտին մնում է 151 օր։


== Դեպքեր ==
1790 - ԱՄՆ-ում անց է կացվում առաջին մարդահամարը
1934 - Ադոլֆ Հիտլերը հայտարարվում է Գերմանիայի ֆյուրեր
1990 - Իրաքը ներխուժեց Քուվեյթ


== Ծնունդներ ==
1851 - Պողոս Նուբար Փաշա ՀԲԸՄ առաջին նախագահը
1912 - Դմիտրի Խոդուլով Дмитрий Ходулов սովետական դերասան
1922 - Գաբրիել Արկալիյան Agárdy Gábor հայկական ծագումով հունգարացի դերասան
1927 - Փոլ Գարաբեդյան Paul Garabedian հայկական ծագումով ամերիկացի կիրառական մաթեմատիկոս և թվային վերլուծաբան
1932 - Պիտեր Օ'Թուլ Peter O'Toole անգլիացի դերասան
1939 - Ալբերտ Նալչաջյան, հոգեբան
1944 - Գուրգեն Գալստյան, ծաղրանկարիչ
1949 - Բերտալան Ֆարկաշ Farkas Bertalan հունգարացի առաջին տիեզերագնացը
1955 - Տիգրան Բարսեղյան, ճարտարապետ
1976 - Սեմ Ուորթինգթոն Sam Worthington անգլիայում ծնված ավստրալիացի դերասան
1977 - Էդվարդ Ֆերլոնգ Edward Furlong ամերիկացի դերասան
1979 - Վահե Ավետյան, բժիշկ
1983 - Միշել Բաստոս Michel Bastos բրազիլացի ֆուտբոլիստ
1984 - Ջամպաոլո Պացցինի Giampaolo Pazzini իտալացի ֆուտբոլիստ
1987 - Յուրա Մովսիսյան, ֆուտբոլիստ
1993 - Սերգեյ Նիգոյան Сергiй Нiгоян Ուկրաինայի Եվրամայդանի ակտիվիստ


=== Արցախի պատերազմի մասնակիցներ ===
1964 - Հովիկ Աղաջանյան, տանկիստ
1956 - Միքայել Պողոսյան


== Մահեր ==
1589 - Ֆրանսիայի թագավոր Հենրի III
1788 - Թոմաս Գեյնսբորո, անգլիացի նկարիչ
1809 - Հովսեփ Էմին, հայ ազատագրական պայքարի գործիչ
1923 - Լազար Նիկոլա Կառնո, ֆրանսիացի պետական և ռազմական գործիչ
1921 - Էնրիկո Կարուզո, իտալացի օպերային տենոր երգիչ
1922 - Ալեքսանդր Բելլ, ամերիկացի գյուտարար
1928 - Ուորեն Հարդինգ, ԱՄՆ 29-րդ նախագահ
1945 - Պիետրո Մասկանի, իտալացի երգահան
1953 - Բորիս Կուֆտին, հնագետ և ազգագրագետ
1976 - Ֆրից Լանգ, գերմանացի ռեժիսոր, սցենարիստ
1985 - Ֆրենկ Ֆայլեն, ամերիկացի դերասան
1997 - Ջեյմս Քրյուս, գերմանացի գրող, մանկագիր (ծ. 1926)
2013 - Ազատ Գասպարյան, կինոյի և թատրոնի հայ դերասան


== Տոներ ==
Գանա՝ Ազատության օր
Մակեդոնիա՝ Հանրապետության օր


== Ծանոթագրություններ ==
Ա. (ծածկանուն)

Ա., հայկական ծածկանուն։
Ծածկանունն օգտագործել են հետևյալ անձինք՝


== Ծանոթագրություններ ==
(459) Սիգնե

(459) Սիգնե (անգլ.՝ Signe), աստերոիդ աստերոիդների հիմնական գոտում։ Հայտնաբերվել է 1900 թվականի հոկտեմբերի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,621023 ա. մ., առավելագույնը մոտենում է 2,0733 ա. մ. հեռավորության վրա և հեռանում 3,1687 ա. մ.։ Արեգակի շուրջ մեկ ամբողջական պտույտ է կատարում 1549,9 երկրային օրվա ընթացքում, իր ուղեծրով շարժվելով միջինում 0,232273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,3° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(459) Սիգնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեդավալե

Սան Ձենոնե ալ Պո (իտալերեն՝ San Zenone al Po), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1050 մարդ։ Խտությունը կազմում է 192 մարդ/կմ²։ Տարածքը 5 կմ² է։ Փոստային ինդեքս՝ 27050։ Հեռախոսային կոդ՝ 0385։
Սենթ Ռոխը համարվում է բնակավայրի հովանավորը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0385 74122
Էլեկտրոնային փոստ՝ comureda@maxidata.it
Պաշտոնական կայք՝ http://www.comune.redavalle.pv.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==